ประเดิม DELTA ตัวแรก! ซื้อขายขั้นต่ำ 50 หุ้น เริ่ม 7 ก.พ.นี้
ตลท. ประกาศเปลี่ยนแปลงหน่วยการซื้อขายหุ้น DELTA ขั้นต่ำเหลือ 50 หุ้น มีผล 7 ก.พ.66 เหตุราคาหุ้นเกิน 500 บาท นานต่อเนื่อง 6 เดือน
ตลท. ประกาศเปลี่ยนแปลงหน่วยการซื้อขายหุ้น DELTA ขั้นต่ำเหลือ 50 หุ้น เริ่ม 7 ก.พ.นี้
3 ก.พ. 2566

ตลาดหลักทรัพย์แห่งประเทศไทย (ตลท.) ประกาศเปลี่ยนแปลงหน่วยการซื้อขายหุ้น บริษัท เดลต้า อีเลคโทรนิคส์ จำกัด (มหาชน) หรือ DELTA จากเดิมหน่วยละ 100 หุ้น เป็น 50 หุ้น มีผลตั้งแต่วันที่ 7 ก.พ.เป็นต้นไป เนื่องจากหลักทรัพย์มีราคาปิดตั้งแต่ 500 บาทขึ้นไป เป็นระยะเวลา 6 เดือนติดต่อกัน โดย DELTA ถือเป็นหุ้นตัวแรกในรอบ 7 ปีที่ตลท.ปรับลดหน่วยซื้อขายหุ้นเหลือ 50 หุ้น ซึ่งก่อนหน้านี้เมื่อปี 58 ตลท. ประกาศปลี่ยนแปลงหน่วยการซื้อขายหุ้นบริษัท ปูนซิเมนต์ไทย จำกัด (มหาชน) หรือ SCC
อนึ่ง ตลาดหลักทรัพย์ฯ กำหนดให้ ในการเสนอซื้อ (Bid) และเสนอขาย (Offer) หุ้นบนกระดานหลักจะต้องระบุจำนวนหลักทรัพย์ เป็นหน่วยการซื้อขาย (Board Lot) ทั่วไปหนึ่งหน่วยการซื้อขายเท่ากับ 100 หลักทรัพย์
อย่างไรก็ดีในกรณีที่หลักทรัพย์มีราคาปิดตั้งแต่ 500 บาทขึ้นไปเป็นระยะเวลา 6 เดือนติดต่อกัน 1 หน่วยการซื้อขายจะเท่ากับ 50 หลักทรัพย์ โดยตลาดหลักทรัพย์จะประกาศให้ทราบเป็นการล่วงหน้า ก่อนที่จะมีการปรับหน่วยการซื้อขาย